Ef ykkur vantar hugmyndir af jólagjöfum fyrir börn þá er hér ein frá mér . Mánasöngvarinn er glæný barnabók sem skartar karakterunum sem við könnumst við frá merkinu Tulipop . Ég er nú þegar búin að kaupa eina svona handa lítilli frænku sem á afmæli núna á næstu dögum en mig langar líka svolítið að kaupa eina fyrir Bumba litla til að stilla upp í herberginu hans – því hún er algjör gersemi . Hér er smá um bókina : “ Á ævintýraeyjunni Tulipop er allt úr skorðum . Ókunnug skuggajurt birtist um nótt og hafið er alls ekki sjálfu sér líkt . Sveppasystkinin Búi og Gló verða að bjarga málum , því á Tulipop er allt best nákvæmlega eins og það er og hefur verið . Þau fá hjálp frá vinum sínum sem búa yfir ýmsum hæfileikum , og síðast en ekki síst himintunglunum sem allt vita . ” Tulipop var búið til af Signýju Kolbeinsdóttur og Helgu Árnadóttur en það var hún Margrét Örnólfsdóttir sem gaf persónunum líf í bókinni Mánasöngvarinn . Bókin fæst í öllum helstu bókabúðum og nýju flottu hönnunarversluninni AMTO.og ef einhverjum vantar jólagjafahugmynd handa mér þá langar mig í Herra Barra lampann sem fæst m.a. í Hrím og ATMO ; )